CELEX: 32020R1272
Language: hr
Date: 2020-06-04 00:00:00
Title: Delegirana uredba Komisije (EU) 2020/1272 оd 4. lipnja 2020. o izmjeni i ispravku Delegirane uredbe (EU) 2019/979 o dopuni Uredbe (EU) 2017/1129 Europskog parlamenta i Vijeća o regulatornim tehničkim standardima o ključnim financijskim informacijama iz sažetka prospekta, objavi i razvrstavanju prospekata, oglašavanju vrijednosnih papira, dopunama prospekta i portalu za obavješćivanje (Tekst značajan za EGP)

14.9.2020   
               
               
                  HR
               
               
                  Službeni list Europske unije
               
               
                  L 300/1
               
            
         DELEGIRANA UREDBA KOMISIJE (EU) 2020/1272
         оd 4. lipnja 2020.
         o izmjeni i ispravku Delegirane uredbe (EU) 2019/979 o dopuni Uredbe (EU) 2017/1129 Europskog parlamenta i Vijeća o regulatornim tehničkim standardima o ključnim financijskim informacijama iz sažetka prospekta, objavi i razvrstavanju prospekata, oglašavanju vrijednosnih papira, dopunama prospekta i portalu za obavješćivanje
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/1129 Europskog parlamenta i Vijeća od 14. lipnja 2017. o prospektu koji je potrebno objaviti prilikom javne ponude vrijednosnih papira ili prilikom uvrštavanja za trgovanje na uređenom tržištu te stavljanju izvan snage Direktive 2003/71/EZ (1), a posebno njezin članak 7. stavak 13., članak 21. stavak 13. i članak 23. stavak 7.,
         budući da:
         
                     (1)
                  
                  
                     Prema Delegiranoj uredbi Komisije (EU) 2019/979 (2) izdavatelji vrijednosnih papira koji su konvertibilni ili zamjenjivi za dionice treće strane trenutačno su obvezni objaviti dopunu prospekta u situacijama navedenima u članku 18. te uredbe. Nasuprot tome, Delegiranom uredbom (EU) br. 382/2014 (3), koja je zamijenjena Delegiranom uredbom (EU) 2019/979, od takvih se izdavatelja nije zahtijevala objava dopune u tim situacijama. Budući da su ta pravila dokazano dobro funkcionirala i nisu utjecala na razinu zaštite ulagatelja, s popisa u članku 18. stavku 1. Delegirane uredbe (EU) 2019/979 trebalo bi ukloniti sva upućivanja na izdavatelje vrijednosnih papira koji su konvertibilni ili zamjenjivi za dionice treće strane.
                  
               
                     (2)
                  
                  
                     Kako bi ulagatelji imali usporedni pregled promjena u izvještaju o novčanim tokovima nefinancijskih subjekata koji izdaju vlasničke vrijednosne papire, u tablicu 3. Priloga I. Delegiranoj uredbi (EU) 2019/979 trebalo bi umetnuti stupac za informacije o novčanim tokovima za dvije godine koje prethode godini prospekta.
                  
               
                     (3)
                  
                  
                     U rubrici 26. u Prilogu VII. Delegiranoj uredbi (EU) 2019/979 koja se odnosi na potvrde o deponiranim dionicama navodi se pokrata „DRCP”. Pokrata u toj rubrici trebala bi, međutim, glasiti „DPRS”, što je oznaka koja se upotrebljava u FIRDS-u, sustavu kojim upravlja ESMA u skladu s Uredbom (EU) br. 600/2014 Europskog parlamenta i Vijeća (4).
                  
               
                     (4)
                  
                  
                     Delegiranu uredbu (EU) 2019/979 trebalo bi stoga na odgovarajući način izmijeniti.
                  
               
                     (5)
                  
                  
                     U češkoj, engleskoj, portugalskoj i slovačkoj jezičnoj verziji članka 21. Delegirane uredbe (EU) 2019/979 izostavljena je jedna riječ, pa je tu odredbu teško razumjeti. Odredbu bi stoga trebalo na odgovarajući način ispraviti.
                  
               
                     (6)
                  
                  
                     Ova se Uredba temelji na nacrtu regulatornih tehničkih standarda koji je Komisiji dostavila ESMA.
                  
               
                     (7)
                  
                  
                     Radi pravne sigurnosti sažeci prospekata odobrenih između 21. srpnja 2019. i 16. rujna 2020. trebali bi ostati valjani do kraja valjanosti tih prospekata.
                  
               
                     (8)
                  
                  
                     Uredba (EU) 2017/1129 Europskog parlamenta i Vijeća i Delegirana uredba (EU) 2019/979 počele su se primjenjivati 21. srpnja 2019. Radi pravne sigurnosti i ispravnog rada portala za obavješćivanje o prospektima, članak 1. stavci 1., 3. i 4. te članak 2. ove Delegirane uredbe trebali bi imati isti datum primjene kao Uredba (EU) 2017/1129 i Delegirana uredba (EU) 2019/979.
                  
               
                     (9)
                  
                  
                     S obzirom na hitnost tog pitanja i ograničenost opsega i učinka nacrta regulatornih standarda na kojem se temelji ova uredba, ESMA nije provela otvorena javna savjetovanja niti analizu mogućih povezanih troškova i koristi. ESMA je zatražila mišljenje Interesne skupine za vrijednosne papire i tržišta kapitala, osnovane u skladu s člankom 37. Uredbe (EU) br. 1095/2010 Europskog parlamenta i Vijeća (5),
                  
               DONIJELA JE OVU UREDBU:
         
            Članak 1.
            Izmjene Delegirane uredbe (EU) 2019/979
            Delegirana uredba (EU) 2019/979 mijenja se kako slijedi:
            
                        (1)
                     
                     
                        članak 18. stavak 1. mijenja se kako slijedi:
                        
                                    (a)
                                 
                                 
                                    u točki (a) podtočke i. i ii. zamjenjuju se sljedećim:
                                    
                                                „i.
                                             
                                             
                                                izdavatelj čiji se prospekt odnosi na dionice ili druge prenosive vrijednosne papire istovjetne dionicama;
                                             
                                          
                                                ii.
                                             
                                             
                                                izdavatelj odnosnih dionica ili drugih prenosivih vrijednosnih papira istovjetnih dionicama u slučaju vrijednosnih papira iz članka 19. stavka 2. ili članka 20. stavka 2. Delegirane uredbe (EU) 2019/980;”;
                                             
                                          
                              
                                    (b)
                                 
                                 
                                    u točki (d) podtočke i. i ii. zamjenjuju se sljedećim:
                                    
                                                „i.
                                             
                                             
                                                izdavatelja čiji se prospekt odnosi na dionice ili druge prenosive vrijednosne papire istovjetne dionicama;
                                             
                                          
                                                ii.
                                             
                                             
                                                izdavatelja odnosnih dionica ili drugih prenosivih vrijednosnih papira istovjetnih dionicama ako se prospekt odnosi na vrijednosne papire iz članka 19. stavka 2. ili članka 20. stavka 2. Delegirane uredbe (EU) 2019/980;”;
                                             
                                          
                              
                                    (c)
                                 
                                 
                                    točka (e) zamjenjuje se sljedećim:
                                    
                                                „(e)
                                             
                                             
                                                treće strane daju novu ponudu za preuzimanje kako je definirana u članku 2. stavku 1. točki (a) Direktive 2004/25/EZ Europskog parlamenta i Vijeća (*1) ili rezultat ponude za preuzimanje postane dostupan za bilo što od sljedećeg:
                                                
                                                            i.
                                                         
                                                         
                                                            kapital izdavatelja ako se prospekt odnosi na dionice ili druge prenosive vrijednosne papire istovjetne dionicama;
                                                         
                                                      
                                                            ii.
                                                         
                                                         
                                                            kapital izdavatelja odnosnih dionica ili drugih prenosivih vrijednosnih papira istovjetnih dionicama ako se prospekt odnosi na vrijednosne papire iz članka 19. stavka 2. ili članka 20. stavka 2. Delegirane uredbe (EU) 2019/980;
                                                         
                                                      
                                                            iii.
                                                         
                                                         
                                                            kapital izdavatelja odnosnih dionica iz potvrde o deponiranim dionicama ako je prospekt sastavljen u skladu s člancima 6. i 14. Delegirane uredbe (EU) 2019/980;
                                                         
                                                      
                                          
                                       (*1)  Direktiva 2004/25/EZ Europskog parlamenta i Vijeća od 21. travnja 2004. o ponudama za preuzimanje (SL L 142, 30.4.2004., str. 12.).”;"
                        
                                 
                              
                                    (d)
                                 
                                 
                                    u točki (f) podtočke i. i ii. zamjenjuju se sljedećim:
                                    
                                                „i.
                                             
                                             
                                                dionice ili druge prenosive vrijednosne papire istovjetne dionicama;
                                             
                                          
                                                ii.
                                             
                                             
                                                vrijednosne papire iz članka 19. stavka 2. Delegirane uredbe (EU) 2019/980;”;
                                             
                                          
                              
                                    (e)
                                 
                                 
                                    točka (h) zamjenjuje se sljedećim:
                                    
                                                „(h)
                                             
                                             
                                                u slučaju prospekta koji se odnosi na dionice ili druge prenosive vrijednosne papire istovjetne dionicama ili na vrijednosne papire iz članka 19. stavka 2. ili članka 20. stavka 2. Delegirane uredbe (EU) 2019/980, vjerojatno je da će nova značajna financijska obveza dovesti do značajne promjene bruto vrijednosti kako je definirana u članku 1. točki (e) te delegirane uredbe;”;
                                             
                                          
                              
                  
                        (2)
                     
                     
                        umeće se sljedeći članak 22.a:
                        
                           „Članak 22.a
                           
                           Sažeci prospekata odobrenih između 21. srpnja 2019. i 16. rujna 2020. za nefinancijske subjekte koji izdaju vlasničke vrijednosne papire
                           Sažeci prospekata koji sadržavaju informacije iz tablice 3. Priloga I. i odobreni između 21. srpnja 2019. i 16. rujna 2020. ostaju valjani do kraja valjanosti tih prospekata.”;
                        
                     
                  
                        (3)
                     
                     
                        Prilog I. mijenja se u skladu s Prilogom 1. ovoj Uredbi;
                     
                  
                        (4)
                     
                     
                        Prilog VII. mijenja se u skladu s Prilogom 2. ovoj Uredbi.
                     
                  
         
            Članak 2.
            Ispravci Delegirane uredbe (EU) 2019/979
            
               (ne odnosi se na verziju na hrvatskom jeziku)
            
         
         
            Članak 3.
            Stupanje na snagu i primjena
            Ova Uredba stupa na snagu trećeg dana od dana objave u Službenom listu Europske unije.
            Međutim, članak 1. točke 1., 3. i 4. te članak 2. primjenjuju se od 21. srpnja 2019.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. lipnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 168, 30.6.2017., str. 12.
         
         
            (2)  Delegirana uredba Komisije (EU) 2019/979 оd 14. ožujka 2019. o dopuni Uredbe (EU) 2017/1129 Europskog parlamenta i Vijeća o regulatornim tehničkim standardima o ključnim financijskim informacijama iz sažetka prospekta, objavi i razvrstavanju prospekata, oglašavanju vrijednosnih papira, dopunama prospekta i portalu za obavješćivanje te o stavljanju izvan snage Delegirane uredbe Komisije (EU) br. 382/2014 i Delegirane uredbe Komisije (EU) 2016/301 (SL L 166, 21.6.2019., str. 1.).
         
            (3)  Delegirana uredba Komisije (EU) br. 382/2014 od 7. ožujka 2014. o dopuni Direktive 2003/71/EZ Europskog parlamenta i Vijeća u pogledu regulatornih tehničkih standarda za objavljivanje dopuna prospekta (SL L 111, 15.4.2014., str. 36.).
         
            (4)  Uredba (EU) br. 600/2014 Europskog parlamenta i Vijeća od 15. svibnja 2014. o tržištima financijskih instrumenata i izmjeni Uredbe (EU) br. 648/2012 (SL L 173, 12.6.2014., str. 84.).
         
            (5)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (SL L 331, 15.12.2010., str. 84.).
      
      
         
            PRILOG 1.
            U Prilogu I. Delegiranoj uredbi (EU) 2019/979 tablica 3. zamjenjuje se sljedećim:
            
               
                  „Tablica 3.
               
               
                  Izvještaj o novčanim tokovima nefinancijskih subjekata (vlasnički vrijednosni papiri)
               
               
                            
                        
                        
                           
                              Godina
                           
                        
                        
                           
                              Godina –1
                           
                        
                        
                           
                              Godina –2
                           
                        
                        
                           
                              Razdoblje tijekom godine
                           
                        
                        
                           
                              Usporedno razdoblje iz prethodne godine
                           
                        
                     
                           
                              *Relevantni neto novčani tokovi od poslovnih aktivnosti i/ili novčani tokovi od investicijskih aktivnosti i/ili novac od financijskih aktivnosti”
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
         
      
      
         
            PRILOG 2.
            U tablici 1. Priloga VII. Delegiranoj uredbi (EU) 2019/979, u stupcu „Format i standard izvještavanja” pod brojem 26. „DRCP” se zamjenjuje s „DPRS”.